language: Finnish

TALON-POJAN SÄÄ- ELI ILMA-KIRJA

Talon-Pojan Sää- eli Ilma-Kirja, Joka sisällänsä pitä Muutamia Kaunita Opetuxia, Kuinga wuoden juoxu, ajat ja muutoxet, yhdestä wuodesta toiseen tunnettaman pitä.

Rakas lukia, osta minua, minä annan sinulle paljon ymmärrystä. Talon-Pojan Sää-Kirja on minun Nimeni, lue minua se tule sinulle hywäxi, koko wuoden juoxun minä sinulle opetan, jonga jälken sinun itsiäs Käyttämän pitä.

Wasasa, Prändätty Georg Wilhelm Londicerildä, c. 1780.

Esipuhe.

Yhteinen Ilma-Kirja, nijden wanhain ja wijsasten Albr. Alkind. Hal. ja Ptolomäuxen opetuxen jälken aina pysywä wuodesta wuoteen. Se on totinen Sanan Lasku: että se on hywä ystäwä, joka wahingosta waroitta ennen kuin se tule. Sentähden ansaitse iloinen ja hywä sanoma, että se julistetan. Koska kaikki ennustuxet, ej ainoastans ole kirjoitetut, Pyhän Hengen ilmoituxen kautta, mutta muutamat myös osittain pitkällisestä koettelemuxesta, osittain taiwahan juoxusta, tähtein katsomisesta, ja osittain wanhain merkeistä uloswedetyt, että me sen kautta, onnesta eli kowasta onnesta, hywästä eli pahasta ilmasta edelläpäin hywildä ja totisilda sanomilda opetetut, taidasimme waroitetuixi tulla, ja nijn aina, jos onni eli kowa onni tule, uskoa että se kaikkiwaldias ja hywä Jumala on sen oikiaxi ja kohtulisexi löytänyt, Christillinen rakkaus ja welwollisus waati myös, että me ilolla ja kijtollisudella wastan otamme sen kuin kaikki Prophetat Jumalan Hengeldä lijkutetut ilmoittanet owat, ja myös sen kuin sekä luonnolliset tähtein katsojat, että wanhat ymmärtäwät miehet, jotka pitkällisestä koettelamuxesta, jotakuta edellä päin sanonet owat. Että koska meille hedelmällinen wuosi, onnen ja terweyden kanssa ilmoitetan ettemme me mahdaisi ylpeillä; langeta suruttomudeen ja huolimattomudeen, ikänäns kuin se jo olis meidän kädessämme ja ej taidais toisella tawalla tapahtua. Mutta se on meille tarpellinen; että me alati ja aina kaikella nöyrydellä pysymme Herran pelwosa, pidämme kunniallisen ja Christillisen elämä-kerran, ja ne ilmoitetut asiat nijnkuin Jumalan armo-lahjan aina sydämmestä anomme ja toiwomme totisesa uskosa ja wahwasa uskalluxesa, että hän armollisesti tahtoisi anda sen tapahtua meille hywäxi, sekä ruumin että sielun puolesta, hänen hywästä tahdostansa.

Sitä wastan, koska joku Propheta ilmoitta meille onnettoman ja hedelmättömän wuoden, jona meitä uhkatan raju ilman, hedelmän turmelluxen, kowan ajan, ruton, Sodan, weren wuodatuxen ja jongun muun onnettomuden ja wahingon kanssa, joka meille tapahtua taita, silloin ei pidä meidän langeman epäilyxeen nijnkuin ne uskomattomat, mutta paneman meidän toiwomme alinomaisen ja sydämmellisen rukouxen ja kaiken uskalluxen kanssa sen laupian Jumalan tygö, rukoillen meidän syndeimme andexi saamisesta ja kerskamattomasa nöyrydesä anoa, että hän Jesuxen Christuxen tähden meidän rukouxemma kuulta tahdoisi, josta hän monesa paikasa Pyhäsä Ramatusa wakuuta meitä, että hän nijnkuin armollinen ja Laupias Isä tahdoisi meistä hänen rakkaista lapsistansa pojes käändä senkaldaisen hirmuisen onnettomuden ja kaiken muun hädän ja waaran jotka meille ilman epäilemätä meidan monein ja suurein syndeimme tähden, murhexi ja ansaituxi rangaistuxesti lähätetyt owat, ja tahdoisi meitä senkaldaisesta ja muusta pahasta, sekä ruumillisestä että hengellisestä, sulasta armostansa autta ja wapahta.

Senkaldaisesa ajatuxesa pitä tämä wähä kirja jokaiselda luettaman wastan otettaman erinomatain sentähden, että se on senkaldainen Ilma-Kirja, joka ei ainoastans kelpa yhtenä wuona, mutta pysy hamaan mailman loppuun asti, ja on tehty tähtein juoxun, ja sen Ilman jälken kuin Joulu päiwinä ja yöinä loppiaiseen asti on, jos se on selkiä eli sumuinen, saten eli lumen kanssa. Me toiwomme kuitengin aina ilolla, että se Kaikkiwaldias ja laupias Jumala anda meile tapahdua sitä kuin meile onnexi ja hywäxi tule, sekä ruumin että sielun puolesta.

Tämän Wähän Kirjan Sisällepito.

Taiwan katsojat, wanhat ja wijsat miehet owat wiriästi waarihin ottanet taiwan juoxun ja pitkällisestä koettelemuxesta löytänet yhteisen muodon joka meille opetta kuinga ilma itsiänsä muttelepi koko wuosikauden, sentähden pitä sinun ostaman tämä kirja, lukeman sitä ymmärryxellä, nijn saat sinä häneldä wijsauden. Sinun pitä Joulu yöstä ja Joulu päiwästä waari ottaman mingälainen ilma silloin on, sade eli lumi. Älä myös unhoda nitä kahta toistakymmendä päiwää ja yötä, joista sinä koko wuoden juoxun taidat oppia ja nähdä. Älä ylön-katso tätä kirjaa joka on wijsailda miehildä hywäxi löydetty, hän ennustapi wisusti ja anda oikian tiedon pitkästä koettelemuxesta.

Kuinga meidän pitä merkitsemän ilmasta Joulu päiwinä, mitkä tulewat asiat meille ilmoitetan koko sinä wuona.

Joulun Aatona.

Jos Joulu Aatona ja Joulu yönä on selkiä ilma, ilman Sadeta ja tuuleta, nijn ota waari, että silloin tule hywä wuosi, ja joka mies saapi kyllä elätyxexensä, mutta jos silloin tuule ja sata, se merkitse kato wuoden, jos tuuli on idästä, tule tauti Kuningain ja Ruhtinain wieraixi, kuolema myös monda pojes otta heidän seastansa koska tuuli on pohjasesta, ole silloin iloisasi, sillä se merkitse hywän wuoden; mutta jos se on Etelästä, se merkitse tautia.

Jos Joulu Sunnuntai päiwän päälle lange, nijn ei tule kylmä waan tuulinen ja tuiskunen talwi. Kewät tule lämmin ja Pellawas kaswa hywästi, kesä wari ja kuiwa, syxyn ja talwen pitä kylmän oleman; hywää wuoden tuloa myös taidamme odotta; mutta sinä wuona ej lambat menesty. Hunajata saadan paljon, Yyrtejä, Omenoja ja senkaldaisia hedelmiä pitä yltäkyllä kaswaman. Wanhat kuolewat pojes, hedelmälliset waimot menestywät ja Awioskäskyn sääty saapi siunauxen, johonga Jumala armonsa lainatkon.

Jos Joulu maanantai päiwän päälle lange nijn tule sekaisin suoja ja kylmä talwi, eli kohtulinen ilma. Kaunis kewät, myrskyinen kesä. Syxy anda wijna kyllä, waan wähän hunajata, mesiäiset ja eläimet silloin kuole, että hunajata ja maitoa puuttu, moni waimo silloin miehensä kuolemata saapi surta. Muutamat kuitengin saawat iloita toinen toisensa kanssa laula ja juoda, sanoden: Ne kuollet annamme me olla, wielä monda miestä elä.

Jos Joulu-päiwä tistain päälle lange Silloin tule kylmä talwi, paljon lumen ja tuulen kanssa. Märkä kesä, keskin kertainen wuoden tulo, woita, hunajata ja pellawasta, saat hyödytyxexi. Siat kuolewat, ja lambat häwiäwät, monda siwiätä Ihmistä myös kuole, laiwat merellä owat hädäsä, monda pappia kuolema myös pojes otta: tänä wuonna on hywä sowindo Kuningain ja Ruhtinain wälillä.

Jos Joulu-päiwä Käski wikon pääle lange. Nijn saamme me kaunin, mutta kuitengin wahwan talwen, kewät tule kowalla tuulella wanhain sanan jälken. Kesä ja Syxy tule hywä, Pellawat kelwolliset, runsahasti wijnaa ja siemendä, hunajata silloin tahdotan kallisti myydä. Sipuli kaswa hywästi. Omenia ei paljo paisteta, waan yyrtit paremmin menestywät. Kauppa-miehet ja puodi wäki sawat paljon työtä, nuori wäki nijnä aikona ynnä lasten kanssa paljon kuolewat.

Jos Joulu-päiwä Torstain päälle lange; Nijn tule hywä ja sateinen talwi, kewät tuulinen, kesä hywä ja syxy terwehellinen, satehen ja wilun kanssa; kuitengin pellot kaunistuwat hedelmällä ja siemenellä; jonga edestä Jumalata tule kijtä. Kohtullinen wijnan saalis, woita kylläldä ja wähän hunajata: kuitengin moni Herra ja Kuningas ynnä onnettoman wäen pitä kuoleman. Esiwalda elä tänä wuona rauhallisesti.

Jos Joulu-päiwä Perjantain päälle lange. Silloin on talwi kowa ja wakawa, kewät hywä, kesä pyöriwän ilman kanssa, kaunis ja hywä syxy; paljon heiniä, jywiä ja wijnaa, lambahat tahtowat kuolla, ja silmä tauti waiwa monda, sipulin siemenet silloin owat kallit, omena puut kandawat paljon hedelmätä, waikka mato monda pilaa. Lapset owat paljon kiwulliset.

Jos Joulu-päiwä Lauwantain pääle lange. Nijn tule talwi kylmä ja tuulinen muuttuwainen ja luminen, ja myös tuulinen kewät. Kesä hywä ja kuiwa syxy; kallis aika silloin kuullan, ei kelwollista jywää latohon wedetä, kalan saalis silloin menesty, meriwäki paljon myrskyjä kärsi, monda walkian wahingoa tapahdu, sodat ja taudit owat lijkeillä, puut kuiwawat poijes ja mesiäiset owat tuskasa; sen tähden ett hunajan päälle saa luotta, mutta maitoa kuitengin pytyisä näet.

Kuinga tämä Talon Pojan Ennustus kirja pitä ymmärrettämän.

Ne wanhat ja wijsat, alkawat merkkinsä Joulu-päiwästä ja nijstä kahdesta toistakymmenestä seurawaisesta loppiaiseen asti. Ja nijnkuin ilma näinä päiwinä on, nijn se myös joka kuussa, kuka kungin päiwän päälle lange, oleman pitä. Se tule tietä että Joulu-päiwä merkitse Tammi-Kuun, Januariuxen. Se toinen Joulu päiwä, merkitse Helmi Kuun, Februariuxen ja nijn edespäin sijhen wijmiseen asti, joka seurawasta taidetan oppia.

Millä muodolla ilma pitä tunnettaman koko wuoden ylitse, nijstä kahdesta toista kymmenestä Päiwästä.

Opi näistä wanhain ja wijsasten merkeista, Sään eli Ilman tundeminen. Nijstä ne wanhat owat ymmärtänet kuinga ilman koko sen wuoden ymbäri oleman pitä. Nämät kaxi toista kymmendä päiwää jaetan sillä tawalla kuukausia myöden, että ensimmäinen Joulu-Päiwä näytäpi ilman Tammi- eli Januarius kuussa. Se toinen Helmi- eli Februarius kuussa Kolmansi Maalis- eli Martius kuussa. Neljänsi, Huhti- eli Aprilis kuussa. Wijdensi Touko- eli Majus kuussa. Kudensi, Kesä- eli Junius kuussa. Seitsemänsi, Heinä- eli Julius kuussa. Kahdexansi, Elo- eli Augustus kuussa. Yhdexensi, Syys- eli September kuussa. Kymmenensi, Loka- eli October kuussa. Yxitoistakymmenensi, Marras- eli November kuussa. Se kaxi toista kymmenensi, Joulu- eli December kuussa.

Koko Joulun Pyhinä.

Jos Joulu-Yönä on kowin tuulinen ilma, njjn se wuosi wanhain sanan jälken on Hedelmällinen. Jos Joulu Päiwänä myös tule, silloin kaswot hywän hedelmän saawat, ja jos Auringo Aamulla paista, sinä wuona tule paljon wijna. Jos Auringo wimeisnä päiwänä heliästi paistaa, nijn totisesti hywän wuoden saamme.

Ne kuusi Päiwää, jotka nijden kahden toista kymmenen perästä seurawat kutsutan Merkki-päiwixi.

Kukin näistä sisälläns pitä kaxi kuukautta. Se ensimmäinen edellä puolen päiwän Tammi kuun eli Januariuxen, ja ehtopuolella Helmi kuun eli Februariuxen. Tee samalla muodolla nijden toisten kanssa.

Nijstä kahdesta toista kymmenestä kuukaudesta wuodessa.

Januarius. Tammi-Kuu.

Jos taiwas ruskotta uuden wuoden päiwänä, nijn sinä wuonna tule suuri suru ja murhe, Sota ja myrskyinen ilma. Jos auringo Wincentiuxen päiwänä kirkasti paista, sinä wuona karttuu paljon wijnaa. Jos Auringo näky kirkas Paawalin päiwänä, se merkitse tosin Hedelmällistä wuotta, mutta jos lunda eli wettä sataa, nijn kohtuullisen wuoden saamme, ja jos tämä paiwä on juuri pimä, nijn tule suuri kuolu wuosi, rukoile silloin Jumalata, itsiänsi auttamaan!

Februarius. Helmi-Kuu.

Nijn monda hetkiä, kuin Auringo paistaa Laskiais Tijstaina, nijn monda hän paistaa koka Paaston aikana. Tämä aika on soweliain Hirtein hakkamiseen, sillä ne owat wahwimmat, wanhain koettelemuxen jälkeen.

Martius. Maalis-Kuu.

Jos tämä kuu on paljon kasteinen, nijn sinä wuonna paljon sadetta tule. Nijn paljon kuin kastetta täsä kuusa lange, saman werran hallaa Päsiäisen perästä tule, ja myös kastetta syys kuusa; se tule meille hywäxi ja hyödytyxexi. Kaikki ne puut, kuin nijnä kahtena wimisinä Perjantai-Päiwinä täsä kuusa hakatan owat kelwottomat, nijn yxi wanha miesi on minulle neuwonut. Jos ilma Palmu Sunnuntaina on selwä, sinä wuotena kaswa hywä ohra.

Aprilis. Huhti-Kuu.

Jos Päsiäis-päiwänä wähä sataa, wähä Eläimen elätystä sinä wuonna tule, mutta jos samana päiwänä on kaunis Sää, paljon woita saadan sinä tulewana wuotena.

Majus. Touko-Kuu.

Jos Auringo Urpanuxen Päiwänä kirkkasti paistaa, sinä wuonna tule kylläiseldä wijnaa, mutta jos sata, nijn hän saa wahingon: Helluntai päiwän sade, on harwoin hywäxi. Wijmeisinä päiwinä täsä kuussa, tammet hedelmöittsewät, ja jos he ehtiwät täydellisixi, se merkittse hywää.

Junius. Kesä-Kuu.

Jota enemmin Juhanuxen päiwänä sataa, sen wähemmin pähkeniä tule, sentähden paista sipulia, eli syö nijden seasa naurijta, ja sen kautta pähkinät unhohda.

Julius. Heinä-Kuu.

Jos Marian etsingo päiwänä sataa, nijn se sade päälle seiso kaxi wikoa ja jos kertun päiwä yönä sataa, sinä wuonna ei juuret menesty.

Augustus. Elo-Kuu.

Jos Auringo on kirkas Jälki-Marian päiwänä, se on hywä mercki, sillä se ennustaa paljon wijnaa.

September. Syys-kuu.

Jos tietä tahdot kuinga sinä wuona käy, ota yxi tammen omena Mikkelin päiwänä, jos se on käsnäinen, merkitse pahan wuoden, jos hänessä on kärpäsiä, nijn tule kohtullinen wuosi, jos se on matonen, se merkittse hywää, mutta jos hänessa ei mitän ole, nijn tule tautinen wuosi. Jos tammen omenia tule paljo ja warhain, silloin tule talwi paljon lumen kanssa edellä Joulun, sen jälken mahdat katon alle pyrkiä, jos he owat sisäldä hywät nijn tule kaunis kesä ja hywä wilja, jos ne owat sisällä märjät ja kosteat, se merkitse yhden märjän kesän, mutta jos he owat laihat ja kuiwat, nijn tule kuiwa ja waari kesä.

October. Loka-Kuu.

Jos lehdet puista hitaisesti putowat, silloin tule kowa ja kylmä talwi, paljon juuri-matoja ensi kesänä tule, jotka tekewät wahingoa, sekä puillen että kaalillen.

November. Marras-Kuu.

Jos tahdot tietä, mingä kaldainen talwi mahta olla nijn sinun pitä pyhäin Miesten Päiwänä menemän Metsään, ja siellä tammi ylös hackaman. Hacka sijtä lastu jos se on kuiwa, nijn tule kaunis talwi; mutta jos se on märkä tule kowa talwi.

December. Joulu-Kuu.

Jos Joulu-päiwä on uudesa kuusa, nijn saamme me hywän wuoden.

Seura muutamia kaunita Talon-Pojan opetuxia.

Koska packainen talwella asettu, nijn odota silloin lunda, mutta jos kastetta näky, odota wesi sadetta.

Sammakoista.

Koska Sammakot aamulla paljon huutawat, tule suuri wesi sade.

Wesi linduista.

Koska hanhet ja sorsat paljon kylpewät ja kokunduwat, silloin märkä sää tule.

Pääskyisistä.

Koska Pääskyiset lendäwät nijn likelle wettä, että heidän sijpensä wetehen koskewat, silloin on suuri sade likelle.

Punaisista pilwistä.

Koska Puunaisia pilwiä näky auringon lasketesa, nijn on seurawansena päiwänä pouta ja kaunis ilma.

Sawusta.

Koska Sawu ei tahdo Mennä pojes huonesta, silloin tule wesi sade.

Auringosta.

Koska Auringo waristi paistaa tule myös wesisade.

Hewoisista.

Koska hyttyiset paljon hewoisia purewat silloin ei ole wesi-sade kaukana.